Document ID: 31990R3561

ΚΑΝΟΝΙΣΜΟΣ (ΕΟΚ) αριθ. 3561/90 ΤΗΣ ΕΠΙΤΡΟΠΗΣ της 11ης Δεκεμβρίου 1990 για τον καθορισμό της καταγωγής ορισμένων κεραμικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 3274/90 (2), και ιδίως το άρθρο 15,
Εκτιμώντας:
ότι για την κατάταξη των εμπορευμάτων που περιγράφονται στον κανονισμό (ΕΟΚ) αριθ. 2025/73 της Επιτροπής της 25ης Ιουλίου 1973 για τον καθορισμό της καταγωγής ορισμένων κεραμικών προϊόντων (3), χρησιμοποιείται η ονοματολογία του κοινού δασμολογίου η οποία βασίζεται στην ονοματολογία του Συμβουλίου τελωνειακής συνεργασίας 7 ότι αυτή έχει αντικατασταθεί από το εναρμονισμένο σύστημα περιγραφής και κωδικοποίησης των εμπορευμάτων, το οποίο εφαρμόζεται στην Κοινότητα μέσω της συνδυασμένης ονοματολογίας 7 ότι, για λόγους σαφήνειας, είναι προτιμότερο να αντικατασταθεί εξ ολοκλήρου ο κανονισμός (ΕΟΚ) αριθ. 2025/73 7 ότι οι προαναφερθείσεις προσαρμογές της συνδυασμένης ονοματολογίας αποτελούν απλές προσαρμογές τεχνικής φύσης που δεν προϋποθέτουν καμία τροποποίηση όσον αφορά το πεδίο εφαρμογής των κανόνων που είχαν προηγουμένως θεσπιστεί με τον κανονισμό (ΕΟΚ) αριθ. 2025/73,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η διακόσμηση των ειδών κεραμικής που υπάγονται στους κωδικούς ΣΟ ex 4910, 6911, 6912, 6913, ex 7117, ex 9401, ex 9403 και ex 9405 δεν προσδίδει την καταγωγή της χώρας στην οποία αυτή πραγματοποιήθηκε, στο βαθμό που η εν λόγω διακόσμηση δεν έχει σαν αποτέλεσμα να υπάγονται τα λαμβανόμενα εμπορεύματα σε δασμολογική κλάση άλλη από την κλάση, στην οποία υπάγονται τα χρησιμοποιηθέντα προϊόντα.
Άρθρο 2
Με τον όρο «κλάση» στον παρόντα κανονισμό νοούνται οι κλάσεις (κωδικοί τεσσάρων ψηφίων) που χρησιμοποιούνται στην ονοματολογία η οποία αποτελεί το εναρμονισμένο σύστημα περιγραφής και κωδικοποίησης των εμπορευμάτων.
Άρθρο 3
Ο κανονισμός (ΕΟΚ) αριθ. 2025/73 καταργείται.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Δεκεμβρίου 1990.

Labels: 3
1